รองนายกรัฐมนตรี ระบุเจ้าหน้าที่ตำรวจต้องตรวจสอบข้อกฎหมาย กรณีนายมงคลกิตติ์ พกสารประกอบวัตถุระเบิดเข้ารัฐสภา
รองนายกรัฐมนตรี ระบุเจ้าหน้าที่ตำรวจต้องตรวจสอบข้อกฎหมาย กรณีนายมงคลกิตติ์ พกสารประกอบวัตถุระเบิดเข้ารัฐสภา พลเอก ประวิตร วงษ์สุวรรณ รองนายกรัฐมนตรี กล่าวถึงกรณีที่นายมงคลกิตติ์ สุขสินธารานนท์ หัวหน้าพรรคไทยศรีวิไลย์ นำสารประกอบวัตถุระเบิด TNT เข้ารัฐสภา ก่อนแถลงมอบเครื่องตรวจวัตถุระเบิดรุ่นใหม่จากสหรัฐอเมริกาให้รัฐบาลและสำนักงานตำรวจแห่งชาติ ว่า เป็นเรื่องของเจ้าหน้าที่ตำรวจที่ต้องไปดูในข้อกฎหมายว่ามีความผิดหรือไม่ส่วนการที่สารตั้งต้นระเบิดที่นายมงคลกิตติ์นำมา สามารถผ่านเครื่องสแกนของรัฐสภาได้โดยไม่แจ้งเตือน แสดงให้เห็นว่าไม่มีประสิทธิภาพหรือไม่นั้น พลเอก ประวิตร ระบุว่า ต้องไปสอบสวนกันอีกครั้ง ซึ่งการทำเช่นนี้จะส่งผลกระทบต่อภาพลักษณ์?การเป็น ส.ส. หรือไม่นั้นส่วนตัวไม่ทราบส่วนที่นายมงคลกิตติ์ อ้างว่า มีรายงานจากฝ่ายความมั่นคงว่ามีผู้ก่อการร้ายกว่า 100 คน เข้ามาอยู่ในพื้นที่ภาคใต้นั้น พลเอก ประวิตร ระบุ ตนเองไม่ทราบ พร้อมมั่นใจในมาตรการรักษาความปลอดภัยในห้วงการประชุมสุดยอดอาเซียนและการประชุมที่เกี่ยวข้อง ระหว่างวันที่ 31 ตุลาคมถึงวันที่ ?4 พฤศจิกายนนี้ด้วย